Наредба за определяне размера 

на местните данъци 

на територията на община Лъки
Приета с Решение № 268, взето с Протокол № 36 от редовно заседание на ОбС-Лъки, проведено на 30.01.2019. г., и  изменена и допълнена с Решение № 324 взето с протокол № 42 от 29.08.2019г.,

изменена и допълнена с Решение № 19 взето с протокол № 4 от 30.01.2020г., Решение № 252, взето с протокол № 37 от 22.12.2022 година и изменена и допълнена с Решение № 5 взето с протокол № 3 от 30.11.2023г.
Глава първа

Общи положения
Чл.1. С тази наредба се уреждат отношенията, свързани с определяне размерите на местните данъци на територията на община Лъки.
Чл.2. В общинските бюджети постъпват следните местни данъци: 

1. Данък върху недвижимите имоти;

2. Данък върху наследствата;

3. Данък върху даренията;

4. Данък при възмездно придобиване на имущества;

5. Данък върху превозните средства;

6. Патентен данък.

7. Туристически данък

8. Други местни данъци, определени със закон.

Чл.3. (1) Размерите на местните данъци по чл.2 се определят с тази наредба при условията, по реда и в границите, определени в Закона за местните данъци и такси;

(2) Когато до края на предходната година общинския съвет не е определил размера на местните данъци за текущата година, местните данъци се събират на базата на действащия размер към 31 декември на предходната година;
(3) Не се допускат изменения в приетите от общинския съвет размер и начин на определяне на местните данъци в течение на годината.

Чл.4. Местните данъци се заплащат в брой в касите на общинската администрация или безкасово по съответната сметка.

Чл.5. (1) Установяването, обезпечаването и събирането на местните данъци се извършват от служители на общинската администрация, определени със заповед на кмета на общината, по реда на ДОПК. Обжалването на свързаните с тях актове се извършва по същия ред.

(2) Невнесените в срок данъци по тази наредба се събират заедно с лихвите по Закона за лихвите върху данъци, такси и други подобни държавни вземания по реда на ДОПК. Принудителното събиране се извършва от публични изпълнители по реда на ДОПК или от съдебни изпълнители по реда на ГПК. 
(3) В производствата по ал.1 служителите на общинската администрация имат правата и задълженията на органи по приходите, а в производствата по обезпечаване на данъчни задължения - на публични изпълнители.  Когато в нормативен акт е предвидено изискване за предоставяне на удостоверение по чл. 87, ал. 6 от Данъчно-осигурителния процесуален кодекс, за задължения за данъци се представя удостоверение само за задълженията за данъци към общината по постоянен адрес, съответно седалище, на задълженото лице.
(4) Кметът на общината упражнява правомощията на решаващ орган по чл. 152, ал. 2 от ДОПК, а определен със заповед на кмета на община Лъки служител - на териториален директор на Националната агенция за приходите. 
(5) (изм и доп. с Решение № 170, взето с протокол № 25 от 31.07.2025г.) Компетентен орган за отсрочване и разсрочване на местни данъци в размер до 100 000 лв./ 51 129,20 евро и при условие, че отсрочването или разсрочването се иска до една година от датата на издаване на разрешението, е кметът на общината, а в останалите случаи е Общинският съвет.
Чл.6. Данъчните декларации по ЗМДТ се подават от данъчно задължените лица или от техните законни представители по образец, одобрен от министъра на финансите. Данъчните декларации по ал. 1 могат да се подават и по електронен път по реда на Данъчно-осигурителния процесуален кодекс, като с тях се представят и документите удостоверяващи придобитото право на собственост, концесия или ограничено вещно право, както и скици и схеми на придобитите недвижими имоти.

Чл. 6а.
(1) Община Лъки предоставя ежедневна информация по електронен път на Министерството на финансите за: 

1. идентификационните данни за задължените лица по този закон; 

2. обектите на облагане с местни данъци и такси, данъчните им оценки и отчетните им стойности; 

3. правата на собственост и ползване върху обектите на облагане; 

4. данъчните облекчения и освобождавания по този закон; 

5. размера на задълженията по видове данъци и такси, плащанията и непогасените задължения; 

6. мерки за обезпечаване и събиране на вземанията по този закон; 

7. данни от значение за определяне на таксата за битови отпадъци, като обхватът на данните се определя със заповедта по ал. 2; 

8. други данни от значение за определянето, обезпечаването и събирането на местните данъци и такси. 

(2) Информацията по ал. 1 се предоставя по ред, начин и във формат, определени със заповед на министъра на финансите. 
Глава втора

Местни данъци

Раздел І

Данък върху недвижимите имоти

Чл. 7. (1) С данък върху недвижимите имоти се облагат разположените на територията на страната сгради и самостоятелни обекти в сгради, както и поземлените имоти, разположени в строителните граници на населените места и селищните образувания, и поземлените имоти извън тях, които според подробен устройствен план имат предназначението по чл.8, т.1 от Закона за устройство на територията и след промяна на предназначението на земята, когато това се изисква по реда на специален закон.

(2) Не се облагат с данък поземлените имоти, заети от улици, пътища от републиканската и общинската пътни мрежи и железопътната мрежа, до ограничителните строителни линии. Не се облагат с данък и поземлените имоти, заети от водни обекти, държавна и общинска собственост.

(3) Не се облагат с данък земеделските земи и горите, с изключение на застроените земи - за действително застроената площ и прилежащия й терен.

(4) (изм. и доп. с Решение № 170, взето с протокол № 25 от 31.07.2025г.)  Не се облагат с данък недвижимите имоти с данъчна оценка до 1680 лв./858,97 евро включително.
Чл.8. (1) Данъчно задължени лица са собствениците на облагаеми с данък недвижими имоти.

(2) Собственикът на сграда, построена върху държавен или общински поземлен имот, е данъчно задължен и за този имот или съответната част от него.

(3) При учредено вещно право на ползване данъчно задължен е ползвателят.

(4) При концесия данъчно задължен е концесионерът. При концесия за добив данъчно задължено лице е собственикът, с изключение на случаите, при които в полза на концесионера е учредено вещно право на ползване върху поземления имот или съответната част от него. 

(5) За имот - държавна или общинска собственост, данъчно задължено е лицето, на което имотът е предоставен за управление.

Чл. 9 (1) Когато върху облагаем недвижим имот правото на собственост или ограниченото вещно право на ползване е притежание на няколко лица, те дължат данък съответно на частите си.

(2) Всеки от собствениците на имота, съответно от съпритежателите на ограничено вещно право на ползване, може да плати данъка за целия имот за сметка на останалите. 
        Чл.10 (1) За новопостроените сгради и постройки, които не подлежат на въвеждане в експлоатация по реда на Закона за устройство на територията собственикът, уведомява за това писмено в 2-месечен срок общината по местонахождението на имота, като подава данъчна декларация за облагане с годишен данък върху недвижимите имоти.

         (2) (изм. с Решение № 19, взето с протокол № 4 от 30.01.2020г.)  Не се подават данъчни декларации за облагане с годишен данък за новопостроените сгради, подлежащи на въвеждане в експлоатация по реда на Закона за устройство на територията. Необходимите данни за определяне на данъка на новопостроените сгради и/или на самостоятелни обекти в тях се предоставят на служителите по чл. 4, ал. 1 от възложителя на строежа в двумесечен срок след завършването на сградата в груб строеж по образец, определен от министъра на финансите.

(3) Не се подават данъчни декларации за облагане с годишен данък за имотите и ограничените вещни права, придобити по възмезден или безвъзмезден начин по Раздел Трети от тази наредба. 

      
(4) За новопостроен или придобит по друг начин имот или ограничено вещно право на ползване в срока по ал. 1, предприятията подават информация за отчетната стойност и други обстоятелства, имащи значение за определяне на данъка.
       
(5)  При преустройство и при промяна на предназначението на съществуваща сграда или на самостоятелен обект в сграда, както и при промяна на друго обстоятелство, което има значение за определяне на данъка, данъчно задължените лица уведомяват общината по реда и в срока по ал. 1.
      
(6) При придобиване на имот по наследство декларацията по ал. 1 се подава в срока по чл. 32 от ЗМДТ. В случай, че не е подадена данъчна декларация по ал. 1 от наследниците или заветниците, след изтичането на срока, служителят по чл. 5, ал. 1 от наредбата, образува партида за наследения недвижим имот въз основа на данните, налични в общината и в регистъра на населението. 
      
(7) Подадената декларация от един съсобственик, съответно ползвател, ползва останалите съсобственици или ползватели. Подадените данни по ал. 2 от един възложител ползват останалите възложители.

(8) Не се изисква подаване на данъчна декларация от данъчно задължените лица, когато промяната в обстоятелствата, имащи значение за определяне на данъка, са удостоверени от общината в случаите на търпимост на строежите, в изпълнение на Националната програма за енергийна ефективност на многофамилни жилищни сгради или в качеството й на възложител по Закона за устройство на територията. В тези случаи, служител от общинската администрация отразява служебно настъпилите промени в техническите характеристики на имота.

     Чл. 11 (1) За новопостроените сгради или части от сгради се дължи данък от началото на месеца, следващ месеца, през който са завършени. 

(2) При прехвърляне на собствеността на имота или при учредяване на ограничено вещно право на ползване приобретателят дължи данъка от началото на месеца, следващ месеца, през който е настъпила промяната в собствеността или ползването, освен ако данъкът е платен от прехвърлителя. 

(3) Завършването на сграда или на част от нея се установява с удостоверение за въвеждане в експлоатация или разрешение за ползване, издадени по реда на ЗУТ, както и с удостоверение по чл. 54а, ал. 3 от Закона за кадастъра и имотния регистър. 

(4) Органите, издаващи документите по ал. 3, предоставят служебно по един екземпляр от тях на данъчната служба на общината в едноседмичен срок от издаването им. 

(5) Данъкът по ал. 1 се дължи и в случаите, когато в двегодишен срок от завършването на сградата в груб строеж, съответно - в едногодишен срок от съставяне на констативен акт по чл. 176, ал. 1 от ЗУТ, сградата не е въведена в експлоатация или не е издадено разрешение за ползване. 

(6) Лицето, упражняващо строителен надзор, или техническият ръководител - за строежите от пета категория, предоставя екземпляр от съставения констативен акт по чл. 176, ал. 1 от ЗУТ на данъчната служба на общината в едноседмичен срок от съставянето му. 

(7) Завършването на сградата в груб строеж се установява по реда на чл. 181, ал. 2 от ЗУТ. Обстоятелствата по ал. 5 се установяват с констативен акт, съставен от служители на общината. Актът се съобщава на данъчно задълженото лице, което може да оспори констатациите в акта в 7-дневен срок от уведомяването.

     Чл. 12. (1) При частично или пълно унищожаване на сградите, както и при преминаване на недвижимите  имоти от необлагаеми в облагаеми и обратно данъчно задължените лица уведомяват за това общината по местонахождението на имота по реда и в срока по чл. 14, ал.1 от ЗМДТ
        (2) В случаите по ал. 1 задължението за плащане на данъка се прекратява, съответно възниква, от началото на месеца, следващ месеца, в който е настъпила промяната.

     Чл.13 (1) Определените със заповед на кмета на общината служители на общинската администрация проверяват подадените декларации и предоставената служебно информация по чл. 11, ал 4, 6 и 7 и чл. 40 ал 1. Те могат даСлужбите по вписванията в 7-дневен срок уведомяват съответната община за прехвърлените, учредените, изменените или прекратените вещни права върху недвижими имоти. Службите по вписванията в 7-дневен срок уведомяват съответната община за прехвърлените, учредените, изменените или прекратените вещни права върху недвижими имоти.искат допълнителни данни за облагаемия имот, да сверяват данните от декларацията със счетоводните книги, планове, скици и документи, въз основа на които имотът се притежава или се ползва, а при нужда - и чрез измерване на имота от техническите органи.

 
(2)При поискване от служителите на общинската администрация на данни и доказателствен материал за имотно състояние (копия от карти и планове, компютърни модели, регистри и други) съответните административни органи са длъжни да ги предоставят безвъзмездно в 7-дневен срок. 

(3) Данни по ал. 2 от кадастъра се предоставят при условията и по реда, предвидени в Закона за кадастъра и имотния регистър. 

(4) Националната агенция за приходите по електронен път предоставя на общинската администрация в 14-дневен срок от получаването на искане информация относно обектите с регистрирани фискални устройства.

Чл.14. (1)  Размерът на данъка върху недвижимите имоти се определя в размер на 2,5 на хиляда върху данъчната оценка на недвижимия имот.

(2) Данъка за недвижимите имоти се съобщава на данъчно задължените лица в срок до 01.03. на годината, за която е определен, чрез съобщение /писмо/.
Чл. 15 Данъкът върху недвижимите имоти се заплаща:
1. в брой в касата на общината, Център за информация и услуги на гражданите на самия вход в сградата на община Лъки,
2. по банков път – по банковата сметка на общината, посочена в официалната интернет страница на общината www.oblaki.bg;

3. с пощенски запис.

4. чрез ПОСТ терминал

Чл. 16 (1) Данъкът върху недвижимите имоти се плаща на две равни вноски в следните срокове: до 30 юни и до 31 октомври на годината, за която е дължим.

(2) На предплатилите до 30 април за цялата година се прави отстъпка 5 на сто.

Чл. 17. Данъкът се заплаща независимо дали недвижимите имоти се използват или не.

Чл. 18. От заплащане на данък се освобождават лицата за имотите, определени в чл. 24 от Закона за местните данъци и такси.

Чл.19. Данъкът върху недвижимите имоти постъпва в приход на бюджета на общината, на територията на която се намира имотът.

Чл.20. Данъчната оценка на недвижимите имоти на гражданите се определя по норми съгласно приложение № 2 от Закона за местните данъци и такси, в зависимост от вида на имота, местонахождението, площта, конструкцията и овехтяването и се съобщава на данъчно задължените лица.

Чл. 21 (1) Данъчната оценка на недвижимите имоти на предприятията е по-високата между отчетната им стойност и данъчната оценка, съгласно приложение № 2, а за жилищните имоти - данъчната им оценка съгласно приложение № 2 от Закона за местните данъци и такси.
(2) Данъчната оценка на недвижимите имоти, върху които е учредено право на ползване на предприятие, е по-високата между отчетната им стойност по баланса на собственика и данъчната оценка съгласно приложение № 2, а за жилищните имоти - данъчната оценка съгласно приложение № 2 от ЗМДТ
(3) Данъчната оценка на имотите по чл.11, ал.2 от ЗМДТ, върху които са построени сгради на предприятия, се определя съгласно нормите по приложение № 2 от  ЗМДТ
(4)При липса на счетоводни данни данъчната оценка се определя от служител на общинската администрация за сметка на данъчно задълженото лице. Данъчната оценка се определя от служител на общинската администрация и при наличие на счетоводни данни, определени в нарушение на приложимото счетоводно законодателство. Определянето на данъчната оценка се  извършва по реда на Данъчно-осигурителния процесуален кодекс.

Чл. 22. (1) Данъкът се определя върху данъчната оценка на недвижимите имоти по чл. 10, ал.1 от Закона за местните данъци и такси към 1 януари на годината, за която се дължи.
 (2) При промяна на данъчната оценка на имота през годината данъкът се определя върху новата оценка от месеца, следващ месеца на промяната. В случаите на промяна от общинския съвет на границите на зоните в населените места и категориите на вилните зони или на населените места, данъкът се определя върху новата данъчна оценка от 1 януари на следващата година.
(3) В ал. 2, изречение първо не се прилага за нежилищни имоти, които са собственост на предприятия или върху които им е учредено ограничено вещно право на ползване.

Чл. 23. (1) За имот, който е основно жилище, данъкът се дължи с 50 на сто намаление. В случай, че е установено деклариране на повече от едно основно жилище, облекченията по ал. 1 и 2 не се прилагат и данъкът, определен по чл. 22, се дължи в пълен размер за всяко от жилищата и за периода, в който едновременно са декларирани като основни жилища

(2) За имот, който е основно жилище на лице с намалена работоспособност от 50 до 100 на сто, данъкът се дължи със 75 на сто намаление. 
Чл. 24 (1)  При промяна на някое обстоятелство, което има значение за определяне на данъка, данъчно задължените лица уведомяват общината с подаване на данъчна декларация по реда на чл. 14 от Закона за местните данъци и такси в 2 – месечен срок от настъпване на съответното обстоятелство.
(2) Лицата предявяват правото си на освобождаване от данък или за ползване на данъчно облекчение чрез данъчна декларация, която подават в срока по чл. 14, ал. 1 от ЗМДТ.
Раздел ІІ

Данък върху наследствата

Чл. 25. (1) С данък върху наследствата се облагат наследените по закон или по завещание имущества в страната или в чужбина на български граждани, както и имуществата в страната на чуждите граждани. 

(2) Имуществата на лица без гражданство се облагат като имущества на български граждани, ако постоянното им местопребиваване е на територията на страната.

Чл. 26. (1) Наследственото имущество включва притежаваните от наследодателя движими и недвижими вещи и права върху такива вещи, както и другите му имуществени права, вземания и задължения към момента на откриване на наследството, освен ако със закон е предвидено друго.

(2) Като наследствено се облага и имуществото, което се получава в случай на смърт на наследодателя непосредствено от трето лице въз основа на сключен от наследодателя договор.

(3) Алинея 2 не се прилага, ако договорът е сключен в изпълнение на задължение по закон.

Чл. 27. (1) Данъкът върху наследството се заплаща от наследниците по закон или по завещание, както и от заветниците.

(2) Данък върху наследството не се заплаща от преживелия съпруг и от наследниците по права линия без ограничения.

Чл. 28. При откриване на наследство данъчно задължените лица по чл. 27 или техните законни представители са длъжни в срок от 6 месеца да подадат декларация по чл. 32 от Закона за местните данъци и такси в общината по последното местожителство на наследодателя, а ако последният е имал местожителство в чужбина – по местонахождението на по-голямата част от имуществото му в страната.

Чл. 29. Наследственото имущество, с изключение на освободеното от данък, се оценява съгласно чл. 33 от Закона за местните данъци и такси.

Чл. 30. (1) Облагаемата наследствена маса се разделя на наследствени дялове, като за всеки наследник се определя дял по реда на Закона за наследството.

(2) Наследствените дялове се увеличават, съответно намаляват, със стойността на заветите, оценени по реда на чл. 33 от Закона за местните данъци и такси.

Чл. 31. Данъкът се определя поотделно за всеки наследник или заветник, както следва:

1(изм. и доп. с Решение № 170, взето с протокол № 25 от 31.07.2025г.). за братя и сестри и техните деца – 0,7 на сто за наследствен дял над 250 000 лв./127 823 евро;

2. (изм. и доп. с Решение № 170, взето с протокол № 25 от 31.07.2025г.) за лица, извън посочените в т. 1 – 5 на сто за наследствен дял над 250 000 лв./ 127 823 евро.
Чл. 32 (1) Данъка се определя и съобщава на всеки наследник или заветник поотделно по реда на ДОПК
          (2) (отм. с Решение № 19, взето с протокол № 4 от 30.01.2020г.)
Чл. 33. Освобождават се от данък върху наследство имущества определени в чл. 38 от Закона за местните данъци и такси.

Чл. 34. Данъкът се плаща в 2-месечен срок от връчване на съобщението.

Раздел ІІІ

Данък при придобиване на имущества по дарение и по възмезден начин
Чл. 35. (1) Обект на облагане с данък са имуществата, придобити по дарение, както и недвижимите имоти, ограничените вещни права върху тях и моторните превозни средства, придобити по възмезден начин.

(2) Подлежат на облагане с данък в размер на данък дарение и безвъзмездно придобитите по друг начин имущества, както и погасените чрез опрощаване задължения.

(3) Данък при безвъзмездно придобиване на имущества се дължи и при придобиване на недвижими имоти и ограничени вещни права върху тях по давност.
(4) Ал.1 не се прилага за моторни превозни средства, придобити преди първоначалната им регистрация за движение в страната.

(5) Алинея 2 не се прилага, ако прехвърлянето е в изпълнение на задължение по закон или въз основа на акт на Министерския съвет за безвъзмездно предоставяне на имущества на инвеститори по приоритетни инвестиционни проекти.

(6) Не се облагат с данък имуществата, придобити по дарение между роднини по права линия и между съпрузи.

          
(7) Данъкът се заплаща от лицата по чл. 45 от Закона за местните данъци и такси.

Чл. 36. (1) (изм. с Решение № 170, взето с протокол № 25 от 31.07.2025г.) Основа за определяне на данъка е оценката на имуществото в левове евро към момента на прехвърлянето, а при придобиване по давност - към момента на издаване на акта, удостоверяващ правото на собственост, който подлежи на вписване.

(2) Имуществото се оценява по реда и условията на чл. 46, ал. 2 и ал. 3 от ЗМДТ. 

Чл. 37. (1) При дарение на имущество, както и в случаите по чл. 44, ал. 2 от Закона за местните данъци и такси, данъкът се начислява върху оценката на прехвърляното имущество в размер на:

а) 0,7 на сто - при дарение между братя и сестри и техните деца;

б) 5 на сто - при дарение между лица извън посочените в буква "а".

(2) При възмездно придобиване на имущество данъкът е в размер 2,5 на сто върху оценката на прехвърляното имущество, а при замяна - върху оценката на имуществото с по-висока стойност.

(3) При делба на имущество, когато притежаваният преди делбата дял се уголемява, данъкът се начислява върху превишението.

Чл. 38. Освобождават се от данък придобитите имущества по чл. 48 от Закона за местните данъци и такси.

Чл. 39. (1) Данъкът се заплаща в общината по местонахождението на недвижимия имот, а в останалите случаи - по постоянния адрес, съответно по седалището на данъчно задълженото лице. Лицата, които нямат постоянен адрес, заплащат данъка по настоящия си адрес.

(2) Данъкът се заплаща при прехвърлянето на недвижимият имот, ограничените вещни права върху недвижим имот и моторни превозни средства, а в случаите по чл. 44, ал. 3 от ЗМДТ данъкът се заплаща към момента на издаване на акта, установяващ правото на собственост, който подлежи на вписване. 
(3) При безвъзмездно придобиване на имущество, с изключение на случаите по ал. 2, лицата, получили имущество, подават декларация за облагането му с данък и заплащат данъка в двумесечен срок от получаването му
(4) Декларация по ал. 3 не се подава в случаите по чл. 44, ал. 5 и 6 и чл. 48, ал. 1, т. 5, 6, 8 и 9 от ЗМДТ, както и за получени и предоставени дарения от юридически лица с нестопанска цел за осъществяване на общественополезна дейност
Чл. 40. (1) Съдиите, нотариусите, областните управители, кметовете на общините и други длъжностни лица извършват сделката или действието, с което се придобиват, учредяват, изменят или прекратяват вещни права, след като установят, че са платени данъците по тази глава за имуществото, което е предмет на сделката или действието. 

(2) В случаите на ал. 1 установяването от нотариуса на платения данък върху превозното средство - предмет на сделката, се извършва със: 

1. проверка чрез автоматизиран обмен на данни със системата за обмен на информация, поддържана от Министерството на финансите в изпълнение на чл. 5а от ЗМДТ при посредничеството на информационната система на Министерството на вътрешните работи
2. с предоставяне на издаден или заверен от общината документ, при условие, че съответната община не е осигурила непрекъснат автоматизиран обмен по т. 1.          
         Чл. 41. (1) Нотариусите в 7-дневен срок от извършване на сделката уведомяват съответната община за прехвърлените вещни права върху недвижимите имоти и превозните средства, като предоставят  информация  за  размера на заплатения  данък по чл. 49,  ал. 2  от ЗМДТ и основата, върху която е определен.
        (2) Органите на Министерството на вътрешните работи предоставят по електронен път на, Министерството на финансите данни от регистъра на пътните превозни средства. Редът, обхватът и периодичността на предоставянето на данните се уреждат със съвместен акт на министъра на вътрешните работи и министъра на финансите..
        (3) Срокът по ал. 1 започва да тече от деня, следващ вписването.
        (4) В едномесечен срок от получаване на уведомлението по ал. 1 служителят в общинската администрация определя годишния данък за прехвърлените, учредените, изменените или прекратените вещни права върху недвижимите имоти въз основа на данъчната оценка, послужила за определяне на данъка по този раздел, и уведомява данъчно задължените лица.

Раздел ІV
Данък върху превозните средства
Чл. 42. С данък върху превозните средства се облагат: 
1. превозните средства, регистрирани за движение по пътната мрежа в Република България;
2. корабите, вписани в регистрите на българските пристанища;

3. въздухоплавателните средства, вписани в държавния регистър на Република България за гражданските въздухоплавателни средства.    
Чл. 43. Данъкът се заплаща от собствениците на превозните средства.

Чл. 44. Размерът на данъка се определя от служител на общинска администрация Лъки въз основа на данни от регистъра на пътните превозни средства, поддържан от Министерството на вътрешните работи, и се съобщава на данъчно задълженото лице.
(2) Данните от регистъра на пътните превозни средства се предоставят на община Лъки от Министерството на финансите, както следва:
1. ежедневно - чрез изградена и функционираща автоматизирана връзка между Министерството на финансите и софтуерния продукт за администриране на местните данъци и такси на община Лъки за обмен на данните от регистъра на пътните превозни средства, или
2. ежемесечно - на електронен носител.
(3) Изключения от реда, описан в алинея 1 има, когато:
1. пътното превозно средство е придобито по наследство;
2. пътното превозно средство е собственост на повече от едно лице;
3. собственикът/собствениците на пътното превозно средство няма/нямат постоянен адрес, съответно седалище на територията на страната;
4. са налице основания за предявяване право на освобождаване от данък;
5. са налице основания за ползване на данъчни облекчения по чл. 59, ал. 4 от ЗМДТ.
(4) Собствениците на превозни средства, за които няма подадени данни от регистъра на пътните превозни средства, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32 от ЗМДТ, като в случай че същата не е подадена в посочения срок, служител на общинската администрация образува служебно партида за превозното средство въз основа на данните, налични в общината и в регистъра на населението.
(5) Когато собствениците на превозни средства нямат постоянен адрес, съответно седалище на територията на страната, декларации се подават пред общината по регистрация на превозното средство.
(6) Собствениците на превозни средства предявяват правото си на освобождаване от данък или за ползване на данъчно облекчение с данъчната декларация по ал. 4 или с подаване на нова данъчна декларация.
(7) Служителят на общинската администрация може да изисква документи, удостоверяващи факти и обстоятелства, имащи значение за данъчното облагане.
(8)   Подадената декларация от един от съсобствениците ползва останалите съсобственици.
(9)  Когато липсват данни за годината на производство на пътното превозно средство, за такава се приема годината на първата му регистрация.
(10) Когато няма налична информация в общината за платения данък по чл. 44 от ЗМДТ, собственикът представя документ за платения данък при придобиването на декларираното превозно средство, а в случаите по чл. 168 от Закона за данък върху добавената стойност - документ, удостоверяващ внасянето на данъка върху добавената стойност.
(11) Когато в свидетелството за регистрация на превозните средства по чл. 55, ал. 7 от ЗМДТ липсват данни за допустимата максимална маса на състава от превозни средства, в декларацията по ал. 4 се посочва допустимата максимална маса на състава от превозни средства, определена от производителя.
(12) При установяване на допълнителни обстоятелства, които са от значение за определяне размера на данъка, дължимият данък се определя от служител на общинската администрация и се съобщава на лицето.
(13) Данъкът се внася в приход на бюджета на общината, по постоянния адрес, съответно седалището на собственика, подал декларацията, а когато не е подадена такава и в случаите по ал. 5 - в приход на общината, по регистрация на превозното средство.
Чл. 45. (изм. с Решение № 170, взето с протокол № 25 от 31.07.2025г.) (1) Годишният данък за леки и товарни автомобили с технически допустима максимална маса не повече от 3,5 т се състои от два компонента - имуществен и екологичен, и се определя съгласно формулата в чл. 55, ал. 1 от ЗМДТ. 

т. 1. (изм. с Решение № 170, взето с протокол № 25 от 31.07.2025г.) Данъкът за леки и товарни автомобили с технически допустима максимална маса не повече от 3,5 т., за 1 kW е в размер, както следва: 

	Леки и товарни автомобили     с технически допустима максимална маса не повече   от 3,5 т
	Размер /граници/  на данъка по чл.55,ал.1, т.1 от ЗМДТ                    за 1 kW в лева
	Размер /граници/  на данъка по чл.55,ал.1,   т.1 от ЗМДТ                за 1 kW в евро
	Размер на данъка

за Община Лъки за 1 kW в лева
	Размер на данъка

за Община Лъки    за 1 kW в евро

	до 55 kW включително 
	от 0,34 до 1,20 лв.
	от 0,18 до 0,61 евро
	0,50 лв.
	0,26 евро

	над 55 kW до 74 kW включително 
	от 0,54 до 1,62 лв.
	от 0,28 до 0,83 евро
	0,60 лв.
	0,31 евро

	над 74 kW до 110 kW включително 
	от 1,10 до 3,30 лв.
	от 0,56 до 1,69 евро
	1,10 лв.
	0,56 евро

	над 110 kW до 150 kW включително
	от 1,23 до 3,69 лв.
	от 0,63 до 1,89 евро
	1,30 лв.
	0,66 евро

	над 150 kW до 245 kW включително
	от 1,60 до 4,80 лв.
	от 0,82 до 2,45 евро
	1,60 лв.
	0,82 евро

	над 245 kW
	от 2,10 до 6,30 лв.
	от 1,07 до 3,22 евро
	2,10 лв.
	1,07 евро


т. 2. (изм. с Решение № 170, взето с протокол № 25 от 31.07.2025г.)  Екологичният компонент в зависимост от екологичната категория на автомобила е коефициент, както следва:

	Екологична категория
	Коефициент/граници/по чл. 55, ал. 1, т. 2 от ЗМДТ в лева
	Коефициент/граници/ по чл. 55, ал. 1, т. 2 от ЗМДТ в евро
	Коефициент за Община Лъки в лева
	Коефициет за Община Лъки в евро

	без екологична категория, с екологични категории "Евро 1" и "Евро 2"
	1,10 – 1,40
	0,56 - 0,72 евро
	1,10
	0,56 евро

	„Евро 3"
	1,00 – 1,10
	0,51 - 0,56 евро
	1,00
	0,51 евро

	"Евро 4"
	0,80 – 1,00
	0,41 - 0,51 евро
	0,80
	0,41 евро

	"Евро 5"
	0,60 – 0,80
	0,31 - 0,41 евро
	0,60
	0,31 евро

	"Евро 6" и "ЕЕV"
	0,40 – 0,60
	0,20 - 0,31 евро
	0,40
	0,20 евро


(2) (изм. с Решение № 170, взето с протокол № 25 от 31.07.2025г.) Общинският съвет определя с наредбата данъка за ремаркета на леки и товарни автомобили с технически допустима максимална маса не повече от 3,5 тона в размер, както следа:
1. товарно ремарке - 10.00 лв/5,11 евро
2. къмпинг ремарке - 10.00 лв/5,11 евро
(3) (изм. с Решение № 170, взето с протокол № 25 от 31.07.2025г.)  Данъкът за мотопеди е в размер 12 лв./6,14 евро, а за мотоциклети, както следва:

1. до 125 куб. см включително – 14 лв./7,16 евро
2. над 125 до 250 куб. см включително – 35 лв./17,90 евро
3. над 250 до 350 куб. см включително – 40 лв./20,45 евро
4. над 350 до 490 куб. см включително – 50 лв. /25,56 евро         
5. над 490 до 750 куб. см включително – 75 лв./38,35 евро
6. над 750 куб. см – 100 лв./51,13 евро
(4) (изм. с Решение № 170, взето с протокол № 25 от 31.07.2025г.) Данъкът за триколесно превозно средство, определено в чл. 4 от Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (OB, L 60/52 от 2 март 2013 г.), наричан по-нататък „Регламент (ЕС) № 168/2013" на базата на общото тегло е в размер, както следва: 

1. до 400 кг включително - 6 лв./3,07 евро
2. над 400 кг – 8 лв./ 4,09 евро
(5) (изм. с Решение № 170, взето с протокол № 25 от 31.07.2025г.) Данъкът за автобуси се определя в зависимост от броя на местата за сядане:

1. до 22 места, вкл. мястото на водача –  150 лв./76,69 евро
2. над 22 места, вкл. мястото на водача – 300 лв./153,39 евро
(6) (изм. с Решение № 170, взето с протокол № 25 от 31.07.2025г.)  Данъкът за товарен автомобил с технически допустима максимална маса над 3,5 т, но не повече от 12 т, е в размер 15 лв. /7,67 евро за всеки започнати 750 кг товароносимост.
(7) (изм. с Решение № 170, взето с протокол № 25 от 31.07.2025г.) Данъкът за седлови влекач и влекач за ремарке се определя в зависимост от допустимата максимална маса на състава от превозни средства, от броя на осите и вида на окачването на влекача, посочени в свидетелството за регистрация на влекача, както следва:

	Брой оси на седловия влекач/влекача за ремарке
	Допустима максимална маса на състава от превозни средства, посочена в свидетелството за регистрация на влекача (в тона):
	Данък (в лева)
	Данък (в евро)

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	А) с две оси
	-
	18
	10 лв.
	30 лв.
	5,11 евро
	15,34 евро

	 

 
	18

 
	20

 
	30 лв.


	65 лв.


	15,34 евро
	33,23 евро

	 

 
	20

 
	22

 
	65 лв.


	150 лв.


	33,23 евро
	76,69 евро

	 

 
	22

 
	25

 
	200 лв.


	350 лв.


	102,26 евро
	178,95 евро

	 

 
	25

 
	26

 
	350 лв.


	600 лв.


	178,95 евро
	306,78 евро

	 

 
	26

 
	28

 
	350 лв.


	600 лв.


	178,95 евро
	306,78 евро

	 

 
	28

 
	29

 
	350 лв.


	450 лв.


	178,95 евро
	230,08 евро

	
	29


	31


	450 лв.
	700 лв.
	230,08 евро
	357,90 евро

	
	31
	33
	655 лв.


	910 лв.


	334,90 евро
	465.28 евро

	
	33
	38
	910 лв.


	1390 лв.


	465.28 евро
	710.70 евро

	
	38
	-
	1010 лв.


	1370 лв.


	516.40 евро
	700.47 евро

	Б) с три и повече оси
	36
	38
	640 лв.


	890 лв.


	327.23 евро
	455,05 евро

	
	38
	40
	890 лв.


	1230 лв.


	455,05 евро
	628,89 евро

	
	40
	-
	1230 лв.
	1820 лв.
	628,89 евро 
	930,55 евро


(8) (изм. с Решение № 170, взето с протокол № 25 от 31.07.2025г.)  Данъкът за специализирани строителни машини (бетоновози, бетон-помпи и други), автокранове и други специални автомобили, без тролейбусите, е в размер от 50 лв./25,56 евро 
(9) (изм. с Решение № 170, взето с протокол № 25 от 31.07.2025г.)  Данъкът за автокранове с товароподемност над 40 тона е в размер 100 лв./51,13 евро
(10) (изм. с Решение № 170, взето с протокол № 25 от 31.07.2025г.) Данъкът за трактори е в размери, както следва:

1. от 11 kW до 18 kW включително – 5 лв./2,56 евро
2. над 18 kW до 37 kW включително – 7 лв./3,58 евро
3. над 37 kW – 10 лв./5,11 евро
(11) (изм. с Решение № 170, взето с протокол № 25 от 31.07.2025г.) Данъкът за други самоходни машини е в размер 25 лв./12,78.
(12) (изм. с Решение № 170, взето с протокол № 25 от 31.07.2025г.)  Данъкът за моторни шейни и четириколесни превозни средства, определени в чл. 4 от Регламент (ЕС) № 168/2013 е в размер 50 лв./25,56 евро
 (13) (изм. с Решение № 170, взето с протокол № 25 от 31.07.2025г.) Данъкът за товарни автомобили с допустима максимална маса над 12 т. се определя в зависимост от допустимата максимална маса, броя на осите и вида на окачването, както следва:

	Брой оси на седловия влекач/влекача за ремарке
	Допустима максимална маса на състава от превозни средства, посочена в свидетелството за регистрация на влекача (в тона):
	Данък (в лева)
	Данък (в евро)

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	А) с две оси
	-
	18
	10 лв.
	30 лв.
	5,11 евро
	15,34 евро

	 

 
	18

 
	20

 
	30 лв.


	65 лв.


	15,34 евро
	33,23 евро

	 

 
	20

 
	22

 
	65 лв.


	150 лв.


	33,23 евро
	76,69 евро

	 

 
	22

 
	25

 
	200 лв.


	350 лв.


	102,26 евро
	178,95 евро

	 

 
	25

 
	26

 
	350 лв.


	600 лв.


	178,95 евро
	306,78 евро

	 

 
	26

 
	28

 
	350 лв.


	600 лв.


	178,95 евро
	306,78 евро

	 

 
	28

 
	29

 
	350 лв.


	450 лв.


	178,95 евро
	230,08 евро

	
	29


	31


	450 лв.
	700 лв.
	230,08 евро
	357,90 евро

	
	31
	33
	655 лв.


	910 лв.


	334,90 евро
	465.28 евро

	
	33
	38
	910 лв.


	1390 лв.


	465.28 евро
	710.70 евро

	
	38
	-
	1010 лв.


	1370 лв.


	516.40 евро
	700.47 евро

	Б) с три и повече оси
	36
	38
	640 лв.


	890 лв.


	327.23 евро
	455,05 евро

	
	38
	40
	890 лв.


	1230 лв.


	455,05 евро
	628,89 евро

	
	40
	-
	1230 лв.
	1820 лв.
	628,89 евро 
	930,55 евро


       (14) Когато в регистъра по чл. 54, ал. 1 няма данни за екологичната категория на моторното превозно средство, се приема, че превозното средство е без екологична категория.
Чл. 46. (изм. с Решение № 170, взето с протокол № 25 от 31.07.2025г.)  Данъкът за плавателните средства е в размер, както следва:

1. за корабите, вписани в регистрите на малките кораби в българските пристанища и в регистрите на общините за корабите, плаващи по вътрешните води без контакт с Черно море и с река Дунав, без яхтите и скутерите - в размер 1 лв./0,51 евроза всеки започнат бруто тон;

2. за корабите, без яхтите, скутерите, влекачите и тласкачите, вписани в регистъра на големите кораби в българските пристанища - в размер 1 лв./0,51 евро за всеки започнат бруто тон до 40 бруто тона включително и в размер 0,1 лв./0,05 евро за всеки започнат бруто тон над 40 бруто тона;

3. за един джет - в размер 100 лв./51,13 евро
4. за ветроходни и моторни яхти - в размер 20 лв./10,23 евро  за всеки започнат бруто тон;

5. за скутери - в размер 2,70 лв. /1,38 евро за киловат;

6. за влекачи и тласкачи - в размер 0,14 лв./0,07 евро за киловат;

7. за речни несамоходни плавателни съдове - в размер 0,5 лв./0,26 евро за тон максимална товароносимост.

Чл. 47. (изм. с Решение № 170, взето с протокол № 25 от 31.07.2025г.)  Данъкът за гражданските въздухоплавателни средства е в размер, както следва:

1. за самолети в експлоатация с валиден сертификат за летателна годност и за вертолети -20 лв. /10,23 евро за всеки започнат тон максимално летателно тегло;

2. за параплан – 12 лв./6,14 евро 
3. за делтаплан – 12 лв./6,14 евро 
4. за мотоделтаплан – 20 лв./10,23 евро 
5. за свободен балон – 30 лв./15,34 евро
6. за планер – 30 лв./15,34 евро 
Чл. 48. Освобождават се от данък превозните средства по чл. 58 от Закона за местните данъци и такси.

Чл. 49. (1) За мотопеди и мотоциклети с мощност на двигателя до 74 kW включително, и съответстващи на екологичниа категория „Евро 4”данъка се заплаща с 20 на сто намаление, а за съответстващите на екологични категории по-високи от „Евро 4” - с 60 на сто намаление от определения по чл. 45, ал. 3 данък.
(2) За автобусите, товарните автомобили, с технически допустима максимална маса над 3,5 тона, влекачите за ремарке и седловите влекачи с двигатели, съответстващи на екологична категория „Евро 4”, данъкът се заплаща с 20 на сто намаление, а за съответстващите на „Евро 5”, ”Евро 6” и „ЕЕV” – с 50 на сто намаление от определения по чл. 45, ал. 5, 6, 7 и 13 данък.
(3) За автобуси, извършващи обществен превоз на пътници по редовни автобусни линии в градовете и в слабо населените планински и гранични райони, които се субсидират от общините, данъкът се заплаща в размер 10 на сто от размера, определен по реда на чл. 44, ал. 5, при условие че не се използват за други цели. 

(4) Когато в регистъра по чл. 54, ал. 1 от ЗМДТ няма данни за екологичната категория на моторното превозно средство, се приема, че превозното средство е без екологична категория. 

Чл. 50. (1) Данъкът върху превозните средства се плаща на две равни вноски в следните срокове: до 30 юни и до 31 октомври на годината, за която е дължим. На предплатилите до 30 април за цялата година се прави отстъпка от 5 на сто.

(2) За превозните средства, придобити или регистрирани за движение през текущата година, данъкът се плаща в двумесечен срок от датата на придобиването им, съответно на регистрацията им за движение, в размер 1/12 част от годишния данък за всеки месец до края на годината, включително месеца на придобиването, съответно на регистрацията им за движение.

(3) Заплащането на данъка е условие за редовност при периодичния технически преглед на превозното средство. Заплащането на данъка се удостоверява със: 

1. проверка чрез автоматизиран обмен на информация между информационната система за електронно регистриране на извършените периодични прегледи на пътни превозни средства, поддържана от Министерството на транспорта, информационните технологии и съобщенията, и: 

а) системата за обмен на информация, поддържана от Министерството на финансите в изпълнение на чл. 5а от ЗМДТ, или 

б) съответната система за администриране на местни данъци и такси на общината, или 

2. представяне на издаден или заверен от общината документ. 

(4) За придобитите превозни средства в неизправност данъкът се заплаща по реда и в сроковете по ал. 2. 

(5) Извън предвидените случаи, при промяна на обстоятелство, имащо значение за определяне на данъка, данъчното задължение се изменя от началото на месеца, следващ месеца, през който е настъпила промяната.

Чл. 51. Данъкът се внася в приход на бюджета на общината, по постоянния адрес, съответно седалището на собственика, подал декларацията, а когато не е подадена такава и в случаите по чл.54, ал.2 от Закона за местните данъци и такси - в приход на общината, в която е регистрирано превозното средство.

Раздел V

Патентен данък

Чл.52 (1) Физическо лице, включително едноличен търговец, което извършва дейности, посочени в приложение № 4 към Глава втора, раздел VІ от Закона за местните данъци и такси (патентни дейности) се облага с годишен патентен данък за доходите от тези дейности, при условие че:

1. оборотът на лицето за предходната година не превишава 50 000 лв., и

2. За лицето не е регистрирано по Закона за данък върху добавената стойност, с изключение на регистрация при доставки на услуги по чл. 97а и за вътреобщностно придобиване по чл. 99 и чл. 100, ал. 2 от същия закон.

(2) извършваната патентна дейност лицата по ал.1 не се облагат по реда на Закона за данъците върху доходите на физическите лица.

(3) Лицата по ал.1 прилагат разпоредбите за данъците, удържани при източника, и за облагане на разходите по чл. 204, т. 2 на Закона за корпоративното подоходно облагане.

Чл.53. (1) Когато в рамките на 12 последователни месеца едно физическо лице е прекратило патентна дейност и/или е образувало ново предприятие, което извършва патентна дейност, и сумарният оборот на двете предприятия е повече от 50 000 лв. за 12 последователни месеца, за новообразуваното предприятие не се прилага чл. 61з от ЗМДТ. В този случай за текущата данъчна година новообразуваното предприятие се облага по общия ред на Закона за данъците върху доходите на физическите лица.

(2) Когато в рамките на текущата данъчна година оборотът на лицето превиши 50 000 лв. или лицето се регистрира по Закона за данък върху добавената стойност, лицето се облага по общия ред на Закона за данъците върху доходите на физическите лица.

(3) В случаите по ал. 1 и 2 патентният данък за текущата година е дължим до края на тримесечието, предхождащо тримесечието, през което са възникнали обстоятелствата по ал.1 и 2.

(4) В случаите по ал. 1 и 2 дължимият, съответно внесеният данък се приспада от годишното данъчно задължение по реда на Закона за данъците върху доходите на физическите лица.

(5) По искане на лицето общината издава удостоверение за дължимия размер на патентния данък, за което не се заплаща такса.

(6) Когато в рамките на текущата данъчна година лицето се дерегистрира по Закона за данък върху добавената стойност, то се облага по общия ред на Закона за данъците върху доходите на физическите лица за цялата данъчна година.

Чл.54. За целите на патентния данък могат да се определят зони съгласно Приложение № 1 от тази наредба.

Чл.55. (1) Патентният данък се дължи за всяка от упражняваните дейности поотделно съгласно приложение № 4 към Глава втора, раздел V от Закона за местните данъци и такси.

(2) Лицата, които осъществяват патентна дейност в повече от един обект, дължат данък за всеки обект поотделно. 

(3) Когато патентната дейност започва или се прекратява през течение на годината, с изключение на дейностите, посочени в т.1 и 2 на приложение № 4 към Глава втора, раздел V от Закона за местните данъци и такси, данъкът се определя пропорционално на броя на тримесечията на извършване на дейността, включително тримесечието на започване или прекратяване на дейността.

(4) Когато в рамките на една патентна дейност, с изключение на дейностите, посочени в т.1 и 2 на приложение № 4 към Глава втора, раздел V от Закона за местните данъци и такси, през течение на годината се промени обстоятелство във връзка с определяне размера на данъка, размерът на данъка до края на годината, включително за тримесечието на промяната, се определя на базата на размера на данъка, определен съобразно промените в обстоятелствата.

(5) Когато в рамките на една патентна дейност от посочените в т.1 и 2 на приложение № 4 към Глава втора, раздел V от Закона за местните данъци и такси през течение на годината се промени обстоятелство, което води до определяне на патентния данък в по-висок размер, за данъчната година се дължи по-високият размер на данъка, определен съобразно промените в обстоятелствата.

(6) При прехвърляне на предприятието на едноличен търговец и продължаване на дейността приобретателят дължи данък от тримесечието, следващо тримесечието на прехвърлянето, а прехвърлителят - включително за тримесечието на прехвърлянето, и за дейностите, посочени в т.1 и 2 на Приложение № 4 на ЗМДТ.
(7) Доходите от дейности, които не са посочени в приложение № 4 към Глава втора, раздел V от Закона за местните данъци и такси, се облагат по общия ред на закона за данъците върху доходите на физическите лица.

Чл.56. (1) Данъчно задължените лица, които подлежат на облагане с патентен данък, могат да ползват данъчни облекчения в следната поредност:

1. физическите лица, включително едноличните търговци, с 50 и с над 50 на сто намалена работоспособност, определена с влязло в сила решение на компетентен орган, ползват намаление на патентния данък в размер 50 на сто, ако извършват дейността лично и не наемат работници за тази дейност през цялата данъчна година;

2. физическите лица, включително едноличните търговци, които извършват с личен труд през цялата данъчна година два или три вида патентна дейност от посочените в т. 1 – 36 на приложение № 4, заплащат патентния данък само за тази дейност, за която определеният данък е с най-висок размер. За извършване на повече от три дейности облекчението не се прилага.

3. физическите лица, включително едноличните търговци, които са пенсионери и извършват патентна дейност, посочена в т. 5, 6, 8 - 15, 18 - 20, 25, 27 - 29 и 31 на приложение № 4 към Глава втора, раздел V от Закона за местните данъци и такси, заплащат 50 на сто от определения патентен данък за съответната дейност, ако извършват дейността лично и не наемат работници през цялата данъчна година;

4. (изм. с Решение № 252 на ОбС-Лъки, взето с протокол № 37 от 22.12.2022г) лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10 на приложение № 2 към чл. 56 от Наредбата, заплащат 50 на сто от определения патентен данък за съответното работно място; намалението се ползва, при условие че към декларацията по чл. 61н от ЗМДТ е приложено копие от удостоверението за вписване в регистъра на чираците, издадено от съответната регионална занаятчийска камара.
(2) Независимо от чл. 55, ал. 4 данъчното облекчение по ал. 1, т. 1 се ползва за цялата данъчна година, през която настъпва неработоспособността или изтича срокът на валидност на решението.

Чл.57. (1) Лицата, които подлежат на облагане с патентен данък, подават данъчна декларация по образец, в която декларират обстоятелствата, свързани с определянето на данъка, до 31 януари на текущата година. В случаите на започване на дейността след тази дата данъчната декларация се подава непосредствено преди започването на дейността.

(2) Лицата, които до 31 януари на текущата година са подали данъчната декларация по ал. 1 и в същия срок заплатят пълния размер на патентния данък, определен съгласно декларираните обстоятелства, ползват отстъпка 5 на сто.

(3) Лицата декларират с декларация по ал.1 и всички промени в обстоятелствата, свързани с определянето на данъка, в 7-дневен срок от настъпването на съответното обстоятелство. При прехвърляне на предприятието на едноличен търговец декларация се подава и от прехвърлителя, и от приобретателя в 7-дневен срок от датата на прехвърлянето.
(4) Лицата подават данъчна декларация по ал.1 и за възникването на обстоятелствата по чл. 52, ал. 1 и 2 през съответния период. Данъчната декларация се подава в срок до края на месеца, следващ месеца, през който са възникнали обстоятелствата.
Чл.58. (1) Данъчните декларации по чл.57, се подават в общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в общината, където е постоянният адрес на физическото лице, включително на едноличния търговец.

(2) Когато данъчната декларация на чуждестранно физическо лице се подава чрез пълномощник с постоянен адрес в страната, подаването се извършва в общината, където е постоянният адрес на пълномощника.

(3) Приема се, че дейността не се извършва от постоянно място, когато промяната през годината на местонахождението на обекта, от който се извършва дейността, води до промяна в размера на данъка.

Чл. 59. (1) Патентният данък се внася на четири равни вноски, както следва:

1. за първото тримесечие - до 31 януари;

2. за второто тримесечие - до 30 април;

3. за третото тримесечие - до 31 юли;

4. за четвъртото тримесечие - до 31 октомври.

(2) Когато възникне задължение за внасяне на патентния данък през годината, дължимата част от данъка за текущото тримесечие се внася в 7-дневен срок от датата на подаване на декларацията по чл. 54, а когато декларация не е подадена - в 7-дневен срок от изтичане на срока за подаване на декларацията.

(3) Патентният данък се внася в приход на общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в приход на общината, където е постоянният адрес на физическото лице, включително на едноличния търговец. 

Чл. 60. Лицата по чл. 52, aл. 1 заплащат патентен данък в размерите посочени в Приложение № 2.

Раздел VI:    

ТУРИСТИЧЕСКИ ДАНЪК
Чл. 61 (1) С туристически данък се облагат нощувките. 

(2) Данъчно задължени по ал. 1 са лицата, предлагащи нощувки.

(3) (изм. с Решение № 5 на ОбС-Лъки, взето с протокол № 3 от 30.11.2023г) Лицата по ал. 2    внасят данъка в приход на бюджета на общината по местонахождение на местата за настаняване по смисъла на Закона за туризма.
(4) Данъкът задължително се посочва отделно в документа, издаден от данъчно задълженото лице към лицето, ползващо нощувка. 

         (5) (изм. с Решение № 5 на ОбС-Лъки, взето с протокол № 3 от 30.11.2023г) Лицата по ал. 2   подават декларация по образец до 31 януари на всяка година за облагане с туристически данък за предходната календарна година.
Чл. 62 (1) (изм. с Решение № 170, взето с протокол № 25 от 31.07.2025г.)  „Размерът на дължимия туристически данък за всяка нощувка е, както следва:

1. В категоризирани места за настаняване клас А и клас Б  

А. категория 1 звезда – 0,20 лв./0,10 евро за нощувка;

Б. категория 2 звезди – 0,25 лв. /0,13 евро за нощувка;

В. категория 3 звезди – 0,30 лв. /0,15 евро за нощувка;

Г. категория 4 звезди -  0,30 лв. /0,15 евро за нощувка;

Д. категория 5 звезди – 0,30  лв. /0,15 евро за нощувка;

2. В регистрирани места за настаняване клас В – 0.20 ст. за нощувка

 (2) Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка по ал. 1.
(3) Дължимият данък по ал. 2 се внася от данъчно задължените лица до 15-о число на месеца, следващ месеца, през който са предоставени нощувките.
(4) Министерството на туризма непосредствено след изтичане на календарния месец, както и след изтичане на текущата година, предоставя автоматизирано по електронен път на Министерството на финансите необходимите данни от Единната система за туристическа информация чрез системата за обмен на информация, поддържана в изпълнение на чл. 5а. от закона.
(5) Данните по ал. 4 се предоставят от Министерството на финансите на общините в срок до три дни след получаването им от Министерството на туризма:
1. чрез изградена и функционираща автоматизирана връзка между системата за обмен на информация, поддържана от Министерството на финансите в изпълнение на чл. 5а, и софтуерния продукт за администриране на местните данъци и такси на съответната община, или

2. чрез предоставен оторизиран достъп на съответната община до получената информация от Единната система за туристическа информация.
Чл. 63 Приходите от туристическия данък се разходват за мероприятия по чл. 11, ал. 2 от Закона за туризма. 
Раздел VІІ 

ДАНЪК ВЪРХУ ТАКСИМЕТРОВ ПРЕВОЗ НА ПЪТНИЦИ


Чл. 64. (1) Данъчно задължените лица, се облагат с данък върху таксиметров превоз на пътници за извършваната от тях или от тяхно име дейност по таксиметров превоз на пътници. 


(2) За всички останали дейности данъчно задължените лица се облагат по реда на Закона за корпоративното подоходно облагане, съответно Закона за данъците върху доходите на физическите лица, с изключение на случаите по глава втора, раздел VI от ЗМДТ. 


(3) Данъчно задължени лица по този раздел са превозвачите, притежаващи удостоверение за регистрация, издадено от изпълнителния директор на Изпълнителна агенция „Автомобилна администрация", и разрешение за извършване на таксиметров превоз на пътници, издадено от кмета на община Лъки по Закона за автомобилните превози.

 


Чл. 65. (изм. с Решение № 170, взето с протокол № 25 от 31.07.2025г.) (1) Годишният размер на данъка върху таксиметров превоз на пътници за съответната година е 300 лева./153,39 евро.

(2) Данъкът върху таксиметров превоз на пътници по ал. 1 се дължи от данъчно задължените лица за всеки отделен автомобил, за който е издадено разрешение за извършване на таксиметров превоз на пътници. 


(3) Когато общинският съвет не е определил размера на данъка върху таксиметров превоз на пътници за съответната година в срока по 61ф, ал. 1 от ЗМДТ, данъкът се събира на базата на действащия размер за предходната година.

 


Чл. 66 (1) Преди получаване на издаденото разрешение по чл. 24а, ал. 1 от Закона за автомобилните превози, данъчно задължените лица подават данъчна декларация по образец за дължимия данък в общината, за територията на която е издадено разрешението за извършване на таксиметров превоз на пътници. 


(2) В декларацията по ал. 1 лицата посочват обстоятелствата, свързани с определянето на данъка. 


(3) Данъчно задължените лица подават данъчна декларация за всички промени в обстоятелствата, които имат значение за определянето на данъка, в 7-дневен срок от настъпването на съответното обстоятелство. 


(4) При прехвърляне на предприятието на едноличен търговец данъчна декларация се подава и от прехвърлителя, и от приобретателя в 7-дневен срок от датата на вписване на прехвърлянето в търговския регистър в съответната община.

 


Чл. 67. Дължимият данък върху таксиметров превоз на пътници постъпва в приход на общината, за територията на която е издадено разрешение за извършване на таксиметров превоз на пътници.

 


Чл. 68. (1) Когато разрешението за извършване на таксиметров превоз на пътници е издадено през течение на годината, дължимият данък за текущата година се определя по формулата в чл. 61ч, ал. 1 от ЗМДТ.


(2) Когато действието на разрешението за извършване на таксиметров превоз на пътници бъде прекратено през течение на годината, от платения данък се възстановява недължимо внесената част, определена по формулата в чл. 61ч, ал. 1 от ЗМДТ.                   

 


Чл. 69. Данъкът по чл. 65, ал. 1 се внася преди получаване на издаденото разрешение по чл. 24а, ал. 1 от Закона за автомобилните превози.

 


Чл. 70. Възстановяване на надвнесен данък по чл. 66, ал. 2 се извършва по писмено искане на данъчно задължено лице по реда на Данъчно-осигурителния процесуален кодекс.“

Раздел VІІІ
АДМИНИСТРАТИВНОНАКАЗАТЕЛНИ РАЗПОРЕДБИ

Чл. 71. (изм. с Решение № 170, взето с протокол № 25 от 31.07.2025г.) Който не подаде декларация по чл. 14 от ЗМДТ в законоустановения срок, както и не посочи или невярно посочи данни или обстоятелства, водещи до определяне на данъка в по-малък размер или до освобождаване от данък, се наказва с глоба в размер от 10 до 400 лв.,/ от 5,11 до 204,52 евро, а юридическите лица и едноличните търговци - с имуществена санкция в размер от 500 до 3000 лв.,/ от 255,65 до 1533,88 евро, ако не е предвидено по-тежко наказание.

Чл. 72. (изм. с Решение № 170, взето с протокол № 25 от 31.07.2025г.) (1) Наследник, заветник или техен законен представител, който не подаде декларация по чл. 32, не я подаде в срок, не декларира или невярно декларира получено по наследство имущество, се наказват с глоба от 10 до 500 лв./ от 5,11 до 255,65 евро
(2) За нарушение по чл. 41 от ЗМДТ на виновните лица се налага глоба в размер от 20 до 200 лв./ от 10,23 до 102,26 евро. 
Чл. 73. При укриване на част от цената при получаване на имущества по дарение или по възмезден начин, на страните се налага глоба в двойния размер на дължимия данък върху укритата част.

Чл. 74. (изм. с Решение № 170, взето с протокол № 25 от 31.07.2025г.) (1)  Лице, което не подаде декларация по чл. 57 или не я подаде в срок, се наказва с глоба в размер до 500 лв.,/ 255,65 евро, ако не подлежи на по-тежко наказание

 
(2) Лице, което не посочи или невярно посочи данни или обстоятелства в декларацията по чл. 57, водещи до определяне на патентен данък в по-малък размер или до освобождаване от патентен данък, се наказва с глоба до 1000 лв.,/511,29 евро ако не подлежи на по-тежко наказание.

Чл. 75. (1) При неспазване на разпоредби по тази наредба извън случаите по чл. 71, 72 и 73, на виновните лица се налага глоба в размер от 20 до 200 лв., / от 10,23 до 102,26 евро, а на юридическите лица и едноличните търговци - имуществена санкция в размер от 100 до 500 лв. / от 51,13 до 255,65 евро.
(2) Не се смята за административно нарушение неплащането в срок на данъците по този закон.

Чл. 76. (1) Актовете за установяване на нарушенията по тази Наредба се съставят от определени от кмета служители от общинската администрация, а наказателните постановления се издават от кмета на общината или от упълномощени от него длъжностни лица.

(2) Установяването на нарушенията, издаването, обжалването и  изпълнението  на наказателни постановления се извършва по реда на Закона за административните нарушения и наказания.

(2) За маловажни случаи на административни нарушения по тази наредба, установени при извършването им, могат да бъдат налагани на местонарушението глоби в размер от 10 до 50 лв. / от 5,11 до 25,56 евро. За наложената глоба се издава фиш, който съдържа данни за самоличността на контролния орган и на нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителя, че е съгласен да плати глобата. На нарушителя се дава препис, за да може да заплати доброволно глобата. Ако нарушителят оспори нарушението или откаже да плати глобата, за нарушението се съставя акт за установяване на административното нарушение.

(4) Издаден фиш, глобата по който не е платена доброволно в 7-дневен срок от датата на издаването му, се смята за влязло в сила наказателно постановление и се предава за събиране.

Чл. 77. (изм. с Решение № 170, взето с протокол № 25 от 31.07.2025г.) (1) За неизпълнение на задълженията по чл. 5а, ал. 1 и 2 от ЗМДТ виновното длъжностно лице се наказва с глоба от 500 до 2500 лв./ от 255,65 до 1278,23 евро 
    
(2) При повторно нарушение по ал. 1, глобата е от 1000 до 5000 лв./ от 511,29 до 2556,46 евро. Повторно е нарушението, извършено в едногодишен срок от влизането в сила на наказателното постановление, с което лицето е било наказано за същото по вид нарушение.

    
(3) Актовете за установяването на нарушенията по ал. 1 и 2 се съставят от оправомощени от министъра на финансите длъжностни лица, а наказателните постановления се издават от министъра на финансите.
Приложение № 1 към чл.50.

	Зона
	Населени места/улици

	І-ва
	Гр.Лъки


	ІІ-ра
	Всички населени места в община Лъки – с.Белица, с.Дряново, с.Джурково, с.Манастир, с.Борово, с.Здравец, с.Югово, с.Лъкавица


Приложение № 2 към чл. 56.

(изм. с Решение № 170, взето с протокол № 25 от 31.07.2025г.)
Видове патентни дейности и годишни размери на данъка
	Патентни дейности
	І зона
	ІІ зона

	1. Средства за подслон и места за настаняване с не повече от 20 стаи —данъкът се определя в размер на ... лв. за стая според местонахождението на обекта:

	1 и 2 звезди
	I зона - 30 лв. (15,34 евро)                                                                      II зона – 25 лв.  (12,78 евро)                                                              

	2.  Заведения за хранене и развлечения — данъкът се определя за място за консумация, включително на открити площи, или за обект, според местонахождението на обекта:

	а) ресторанти:

	1—2 звезди
	  I зона – 2,40 лв. (1,23 евро)                                                                 II зона – 1,20 лв. (0,61 евро)                                                             

	3 звезди
	 I зона – 12 лв. (6,14 евро)                                                                   II зона – 7,20 лв. (3,68 евро)                                                              

	б) заведения за бързо обслужване:

	1—2 звезди
	I зона – 2,40 лв. (1,23 евро)                                                                 II зона – 1,20 лв. (0,61 евро)                                                              

	 3 звезди
	 I зона – 6 лв. (3,07 евро)                                                                      II зона – 3,60 лв. (1,84 евро)                                                              

	в) питейни заведения, с изключение на посочените в буква “е”:

	1—2 звезди
	I зона – 2,40 лв. (1,23 евро)                                                                 II зона – 1,20 лв. (0,61 евро)                                                             

	3 звезди
	 I зона – 3,60 лв. (1,84 евро)                                                                II зона – 2,40 лв. (1,23 евро)                                                              

	г) кафе-сладкарници

	1—2 звезди
	I зона – 2,40 лв. (1,23 евро)                                                                 II зона – 1,20 лв. (0,61 евро)                                                                 

	3 звезди
	I зона – 6 лв. (3,07 евро)                                                                      II зона – 3,60 лв. (1,84 евро)                                                             

	д) барове: —    дневни:

	2 звезди
	I зона – 6 лв. (3,07 евро)

II зона – 3,60 лв. (1,84 евро)

	3 звезди
	 I зона – 18 лв. (9,20 евро )                                                            II зона – 12 лв. (6,14 евро )                                                      

	· нощни:

2 звезди
	I зона – 12 лв. (6,14 евро)                                                               II зона – 6 лв. (3.07 евро)

	3 звезди
	 I зона – 36 лв. (18,41 евро)                                                           II зона – 24 лв. (12,27 евро)                                                     

	е) бюфети, каравани и павилиони — за обект: 
	 I зона – 130 лв. (66,47 евро)                                                          II зона – 90 лв. (46,02 евро)                                                     

	3. Търговия на дребно до 100 кв. м нетна търговска площ на обекта — данъкът се определя в размер за 1 кв.м нетна търговска площ според местонахождението на обекта.                                  I зона – 6 лв. (3,07 евро)                                                                                                              II зона – 3 лв. (1,53 евро)                                                                                                           
4. Платени паркинги — данъкът се определя в размер за 1 брой място за паркиране според местонахождението на обекта.                                                                                                       I зона – 12 лв. (6,14 евро )                                                                                                           II зона – 6 лв. (3,07 евро)                                                                                                              
5. Дърводелски услуги — данъкът се определя в размер според местонахождението на обекта.                                                                                                                                              I зона  180 лв. (92,03 евро)                                                                                                            II зона – 90 лв. (46,02 евро)
6. Шивашки, кожарски, кожухарски и плетачни услуги — данъкът се определя в размер  според местонахождението на обекта.  

    I зона – 100 лв. (51,13 евро)                                                                                                     II зона – 50 лв. (25,56 евро)                                                                                                       

	7. Търговия, изработка и услуги за изделия от благородни метали — данъкът се определя в размер според местонахождението на обекта: 

  I зона - 600 лв. (306,78 евро) 
  II зона – 600 лв. (306,78 евро)

	8. Обущарски и шапкарски услуги — данъкът се определя в размер според местонахождението на обекта.                                                                                                      I зона – 60 лв. (30,68 евро)                                                                                                            II зона – 50 лв. (25,56 евро)                                                                                                       

	9. Металообработващи услуги—данъкът се определя в размер според местонахождението на обекта.                                                                                                                                            I зона – 240 лв. (122,71 евро)                                                                                                       II зона – 120 лв. (61,36 евро)

	10. Бръснарски и фризьорски услуги, ветеринарно-фризьорски услуги — данъкът се определя в размер за работно място според местонахождението на обекта:                            I зона – 180 лв. (92,03 евро)
   II зона – 90 лв. (46,02 евро)

	11. Машинописни и/или копирни услуги — данъкът се определя в размер  на брой устройство според местонахождението на обекта.                                                                      I зона – 240 лв. (122,71 евро)                                                                                                      II зона – 216 лв. (110,44 евро)                                                                                                   

	12. Козметични услуги, поставяне на татуировки — данъкът се определя в размер за работно място според местонахождението на обекта.

I зона – 180 лв. (92,03 евро)
II зона – 150 лв. (76,69 евро)

	13. Маникюр, педикюр — данъкът се определя в размер за работно място според местонахождението на обекта.

I зона – 120 лв. (61,36 евро)
II зона – 80 лв. (40,90 евро)

	14. Часовникарски услуги — данъкът се определя в размер  според местонахождението на обекта.                                                                                                                                              I зона – 120 лв. (61,36 евро)                                                                                                         II зона – 70 лв. (35,79 евро)                                                                                                        

	15. Тапицерски услуги — данъкът се определя в размер  според местонахождението на обекта.                                                                                                                                              I  зона – 240 лв. (122,71 евро)
 II зона – 210 лв. (107,37 евро)

	16. Автомивки; ремонт, регулиране и балансиране на гуми — данъкът се определя в размер  според местонахождението на обекта: 

   I зона – 300 лв. (153,39 евро)
   II зона – 220 лв. (112,48 евро)

	17. Авторемонтни, автотенекеджийски, автобояджийски и други услуги по техническото обслужване и ремонта на моторни превозни средства — данъкът се определя в размер  според местонахождението на обекта.               

I зона - 420 лв. (214,74 евро)
II зона -  330 лв. (168,73 евро)

	18. Ремонт на електро и водопроводни инсталации — данъкът се определя в размер  според местонахождението на обекта.

   I зона – 180 лв. (92,03 евро)
  II зона – 120 лв. (61,36 евро)

	19. Стъкларски услуги — данъкът се определя в размер  според местонахождението на обекта:

   I зона – 180 лв. (92,03 евро)
 II зона – 120 лв. (61,36 евро)

	20. Поддържане и ремонт на битова техника, уреди, аудио-визуални уреди, климатици, ремонт на музикални инструменти — данъкът се определя в размер според местонахождението на обекта.                                                                                                      I зона – 120 лв. (61,36 евро)                                                                                                        II зона - 60 лв. (30,68 евро)

	21. Компаньонки и компаньони — данъкът се определя в размер според местонахождението на обекта.                
I зона – 3 600 лв. (1 840,65 евро)
II зона – 3 600 лв. (1 840,65 евро)

	22. Масажистки и масажисти — данъкът се определя в размер според местонахождението на обекта.                                    
I зона – 720 лв. (368,13 евро)
II зона – 600 лв. (306,78 евро)

	23. Гадатели, екстрасенси и биоенерготерапевти — данъкът се определя в размер според местонахождението на обекта.       
      I зона – 2400 лв. (1227,10 евро)
                                                    II зона – 2400 лв. (1227,10 евро)

	24. Фотографски услуги — данъкът се определя в размер  според местонахождението на обекта.

   I зона – 300 лв. (153,39 евро)
 II зона – 240 лв. (122,71 евро)

	25. Посреднически услуги при покупко-продажба, замяна и отдаване под наем на недвижими имоти — данъкът се определя в размер според местонахождението на обекта.

   I зона – 240 лв. (122,71 евро)
 II зона – 120 лв. (61,36 евро)

	26. Санитарни възли, наети под аренда — данъкът се определя в размер според местонахождението на обекта.                                                                                                      I зона – 180 лв. (92,03 евро)
II зона – 180 лв. (92,03 евро)

	27. Ключарски услуги, ремонт на брави, поправка на чанти, книговезки услуги, ремонт на шевни машини — данъкът се определя в размер  според местонахождението на обекта.     I зона – 85 лв. (43,46 евро)                                                                                                            II зона – 60 лв. (30,68 евро)

	28. Ремонт на чадъри, ремонт и зареждане на запалки, ремонт на велосипеди, коминочистачни услуги — данъкът се определя в размер  според местонахождението на обекта.

  I зона - 85 лв. (43,46 евро)
 II зона – 60 лв. (30,68 евро)

	29. Заложни къщи – данъкът се определя в размер .

I зона – 3 600 лв. (1 840,65 евро)
II зона – 3 600 лв. (1 840,65 евро)

	30. Продажба на вестници, списания, българска и преводна литература — данъкът се определя в размер  според местонахождението на обекта.

  I зона – 70 лв. (35,79 евро)
 II зона – 30 лв. (15,34 евро)

	31. Ремонт на компютри, компютърна и друга електронна офис техника (копирни апарати, факс апарати, принтери и други) — данъкът се определя в размер  според местонахождението на обекта.    
    I зона – 360 лв. (184,07 евро)
   II зона – 360 лв. (184,07 евро)

	32. Игри с развлекателен или спортен характер — данъкът се определя за брой съоръжения според местонахождението на обекта, както следва:

	а) За развлекателни игрални автомати и други игри, функциониращи с монета или жетон, размера на данъка за брой съоръжение е .

  I зона – 140 лв. (71,58 евро)
 II зона – 120 лв. (61,36 евро)

	б) За минифутбол, тенис на маса, хвърляне на стрели, пейнтбол и спийдбол, минибаскетбол, бридж, табла, размера на данъка за брой съоръжение .

      I зона – 12 лв. (6,14 евро)
    II зона – 10 лв. (5,11 евро )

	в) За зали за боулинг и кегелбан — данъкът за игрален коридор е в размер , и билярд — данъкът за маса е в размер . 

   I зона – 60 лв. (30,68 евро)
 II зона – 48 лв. (24,54 евро)

	33. Фитнес центрове и спортни зали — данъкът се определя според местонахождението на обекта, както следва:                                          за 1 кв.м.                                                                   
    I зона – 2,40 лв. (1,23 евро)
   II зона – 1,50 лв. (0,77 евро)
и за един фитнес уред 

   I зона – 300 лв. (153,39 евро)
   II зона – 300 лв. (153,39 евро)

	34. Химическо чистене, пране и гладене — данъкът се определя в размер на брой съоръжения според местонахождението на обекта:

   I зона – 180 лв. (92,03 евро)
 II зона – 150 лв. (76,69 евро)

	35. Мелничарски услуги:

	а) За мелници за брашно —. данъкът се определя в размер  на линеен сантиметър от дължината на млевната линия.

   I зона – 20 лв. (10,23 евро)
 II зона – 20 лв. (10,23 евро)

	б) За мелници за фураж стационарни — данъкът се определя в размер. 

   I зона – 630 лв. (322,11 евро)
    II зона – 630 лв. (322,11 евро)

	36. Услуги с атрактивен характер:

	а) файтони
	75 лв. (38,35 евро) на място                                                 

	б) водни ски, водни планери и сърфове, водни колела, включително надуваеми, водни увеселения
	150 лв. (76,69 евро) на брой оборудване

	в) зимни ски (включително ски-екипировка), зимни кънки, сноубордове, шейни
	150 лв. (76,69 евро) на брой оборудване

	г) въртележки, виенски колела, блъскащи се колички, велосипеди и рикши
	150 лв. (76,69 евро) на място

	д) детски колички и моторчета
	150 лв. (76,69 евро) на брой 

	е) стрелбища
	300 лв. (153,39 евро) на брой стрелбище                           

	37. Обучение на водачи на моторни превозни средства — данъкът се определя за брой моторно превозно средство в следните размери:

	а) мотопеди, мотоциклети
	250 лв. (127,82 евро)

	б) други МПС
	750 лв. (383,47 евро)

	38. Услуги “Пътна помощ” на пътни превозни средства — 

данъкът се определя в размер на 2 000 лв. (1 022,58 евро) за брой моторно превозно средство.   

	39. Услуги със земеделска и горска техника—данъкът се определя за брой техника, както следва:

	     а) комбайн — 330 лв. (168,73 евро)

	    б)трактори, тракторни ремаркета, самоходни шасита и други самоходни и самодвижещи се машини —  110 лв. (56,24 евро)

	    в) прикачни, навесни и стационарни машини — 11 лв. (5,62 евро)


Преходни и заключителни разпоредби

§  AUTONUM  \* Arabic  Наредбата за определяне размера на местните данъци на територията на Община Лъки, приета с Решение № 268, взето с протокол № 36 от 30.01.2019г. на Общински съвет Лъки се издава на основание чл. 1, ал. 2 от Закона за местните данъци и такси и влиза в сила от 01 януари 2019 г. 


§2. Наредбата за определяне размера на местните данъци на територията на община Лъки е изменена и допълнена с Решение № 324, взето с протокол № 42 от 29.08.2019 година.

§3. Наредбата за определяне размера на местните данъци на територията на община Лъки е изменена и допълнена с Решение № 252, взето с протокол № 37 от 22.12.2022 година.
§4. Наредбата за определяне размера на местните данъци на територията на община Лъки е изменена и допълнена с Решение № 5, взето с протокол № 3 от 30.11.2023 година и влиза в сила от 01.01.2024 година.
   § 5. Изпълнението и контрола по изпълнението на тази наредба се осъществява от Кмета на общината и/или определени от него лица.
ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Наредбата за определяне размера на местните данъци на територията на Община Лъки, приета с Решение № 268, взето с протокол № 36 от 30.01.2019г. на Общински съвет Лъки, е изменена и допълнена с Решение №170, взето с протокол № 25 от 31.07.2025 година на Общински съвет Лъки и влиза в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз. 
§2. Изпълнението на Наредбата се възлага на кмета на община Лъки.

